พระปรีชา พระบรมราชินี ทหารหญิงแกร่ง ผ่านทุกหลักสูตรหินทางทหาร
ทรงพระปรีชา เป็นที่สุด สมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงเป็นนักบินหญิงขับไล่คนแรกของ ทอ. ฝึกบิน Chicken จนถึงเครื่องบินฝึกขับไล่ PC-9 พร้อมหลักสูตรต่างๆ มากมาย ทั้งหลักสูตรโดดร่มกลางทะเลของ นาวิกโยธิน หรือหลักสูตรส่งทางอากาศของ ร.ร.ศูนย์สงครามพิเศษ และตั้งพระราชหฤทัยฝึกบินต่อ แต่พระราชกรณียกิจ มากล้น,พลเอกหญิง สมเด็จพระนางเจ้าสุทิดาฯ พระบรมราชินี เป็นพระบรมราชินีที่ทรงเป็นนายทหาร และทรงพระปรีชา ไม่ด้อยไปกว่านายทหารชายคนอื่นๆ บางหลักสูตร ทรงเป็นพระองค์แรกที่ทำการฝึก เช่น หลักสูตรส่งทางอากาศ นาวิกโยธิน (นย.) ด้วยการกระโดดร่มลงทะเลในเวลากลางคืน ที่สัตหีบ ชลบุรี ซึ่ง นย.ไม่เคยมีการฝึกมาก่อน พระองค์จึงทรงเป็นนายทหาร และนายทหารหญิงพระองค์แรก ที่ทำการฝึกหลักสูตรนี้,นอกจากนี้ ก่อนหน้านั้น ได้ทรงฝึกหลักสูตรส่งทางอากาศของ ร.ร.ศูนย์สงครามพิเศษ หน่วยบัญชาการสงครามพิเศษ จ.ลพบุรี โดยทรงกระโดดร่มจากเครื่องบิน 5 ครั้ง รวมทั้งได้ทรงฝึกยิงปืนในรูปแบบต่างๆ ของทหารรบพิเศษ และทรงฝึกการช่วยเหลือตัวประกัน,ทั้งนี้ เพราะพระองค์ทรงทำหน้าท่ีราชองครักษ์ในพระองค์ และเป็น รอง ผบ.หน่วยถวายความปลอดภัย รักษาพระองค์ (รอง ผบ.นถปภ.รอ.)ในฐานะ นายทหารราชองครักษ์หญิง และทหารรักษาพระองค์ สมเด็จพระนางเจ้าสุทิดาฯ พระบรมราชินี ได้ทรงเข้ารับการอบรมหลักสูตรทางการทหารของทหารรักษาพระองค์ (ร.อ.) เช่น หลักสูตร Combat Qualifying Course Jungle Warfare หรือที่เรียกกันว่า ทุติยนารีราชวัลลภ,รวมทั้ง หลักสูตรส่งกำลังบำรุงทางอากาศ หลักสูตรชั้นนายพัน ของ นถปภ.รอ. รวมทั้งหลักสูตรการศึกษาทางทหาร เช่น ร.ร.เสนาธิการทหารบก รุ่นที่ 91 และ วิทยาลัยการทัพบก รุ่นที่ 59 นอกจากทรงพระปรีชาในด้านการทหาร การฝึก หลักสูตรต่างๆ ทั้งในส่วนของ ทบ. และ ทร. แล้ว ยังทรงเป็นนักบินหญิงของกองทัพอากาศด้วย,ทั้งนี้พระองค์ฯ ได้เข้ารับการฝึกบินขั้นต้นด้วย เครื่องบิน CT-4E ของกองทัพอากาศ หรือที่รู้จักกันดีว่า Chicken โดยได้อบรมวิชาภาคพื้นก่อนทำการบิน เมื่อ 22-30 มี.ค.2554 รวม 36 ชม.บิน จากนั้น ฝึกบินภาคอากาศ อีกจำนวน 24 เที่ยวบิน รวม 38.35 ชม.บิน โดยทำการบินเดี่ยว ปล่อย Solo 25 นาที โดยทรงจบการฝึก กองทัพอากาศได้ทูลเกล้าฯ ถวาย หมวก ผ้าพันคอ และ PATCH,จากนั้นในเดือน เม.ย.2555 พระองค์ได้ทรงทำการฝึกบินเครื่องบินฝึกขับไล่ แบบ 19 หรือ PC - 9 ของ ร.ร.การบินกำแพงแสน กองทัพอากาศ โดยทรงอบรมวิชาภาคพื้นก่อนทำการบิน รวม 20 ชม. และฝึกบินภาคอากาศ จำนวน 57 เที่ยวบิน 78.1 ชม. บิน หลังจากฝึกบินจบ ผู้บัญชาการทหารอากาศ ได้นำคณะเข้าทูลเกล้าฯถวายปีกนักบิน พร้อมใบประกาศนียบัตรนักบิน ทอ. สวมชุดปาร์ตี้สูท และ PATCH ผ้าพันคอ และหมวก ,รวมทั้งทรงรับการอบรมวิชาภาคพื้นก่อนทำการบินทั้ง 2 แบบ รวม 56 ชม. รวมฝึกบินภาคอากาศทั้ง 2 แบบ จำนวน 81 เที่ยวบิน เป็น 116.45 ชม.บิน ทั้งนี้พระองค์ตั้งพระราชหฤทัยที่จะทรงทำการฝึกบินต่อ แต่ด้วยพระราชกรณียกิจมากมาย จึงทรงยังไม่มีเวลา.
ทรงพระปรีชา เป็นที่สุด สมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงเป็นนักบินหญิงขับไล่คนแรกของ ทอ. ฝึกบิน Chicken จนถึง เครื่องบินฝึกขับไล่ PC-9 
สมเด็จพระนางเจ้าสุทิดาฯ พระบรมราชินี,สมเด็จพระนางเจ้าสุทิดา พัชรสุธาพิมลลักษณ พระบรมราชินี,พระปรีชา,สมเด็จพระราชินีสุทิดา,ทหารหญิง,ข่าวทั่วไป